യു പിയില് കര്ഷക പ്രതിഷേധത്തിനിടയിലേക്ക് വാഹനം ഇടിച്ചു കയറി രണ്ട് മരണം ഉത്തര്പ്രദേശില് കര്ഷക പ്രതിഷേധത്തിനിടയിലേക്ക് വാഹനം ഇടിച്ചു കയറി. രണ്ട് പേര് മരിച്ചുവെന്ന് കര്ഷകര് അറിയിച്ചു. ഒരാള് സംഭവ സ്ഥലത്തു വെച്ചും മറ്റൊരാള് ആശുപത്രിയിലുമാണ് മരണപ്പെട്ടത്. അപകടത്തില് എട്ടുപേരുടെ നില ഗുരുതരമാണ്. കേന്ദ്ര സഹ മന്ത്രി അജയ് മിശ്രയുടെ വാഹനവ്യൂഹമാണ് കര്ഷകര്ക്ക് നേരെ ഇടിച്ചു കയറ്റിയെന്ന് കര്ഷകര് പറയുന്നു. അതേസമയം, ഉപമുഖ്യമന്ത്രി കേശവ് മൗര്യയുടെയും കേന്ദ്ര സഹ മന്ത്രി അജയ് മിശ്രയുടെയും സന്ദര്ശനത്തെ തുടര്ന്ന് കര്ഷകര് ഇന്ന് രാവിലെ മുതല് പ്രതിഷേധം സംഘടിപ്പിച്ച ഉത്തര്പ്രദേശിലെ ലഖിംപൂര് ഖേരി ജില്ലയില് അക്രമം പൊട്ടിപ്പുറപ്പെട്ടത്. പ്രദേശത്ത് കനത്ത പൊലീസ് കാവലുണ്ട്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.